Olympijské striebroOlympijské striebro

prof. JUDr. **Margita Prokeinová** PhD. (\* 26. september 1971, Bojnice) je slovenská právnička, vysokoškolská učiteľka a reprezentantka v plávaní. Získala medaily na Letnej paralympiáde 1996 a Letnej paralympiáde 2000.

Začiatky
--------

Narodila sa v Bojniciach, pochádza z Handlovej, ale od štyroch rokov býva v Bratislave. Plávať sa naučila v šiestich rokoch. Pôvodne chcela pracovať ako lekárka, ale nakoniec vyštudovala právo. V šestnástich mesiacoch mala úraz, chýbajú jej obe dlane.

Vysokoškolské pôsobenie
-----------------------

Od 1. januára 1997 je v pracovnom pomere s Právnickou fakultou Univerzity Komenského kde je garantkou PhD štúdia v odbore trestné právo. Je docentkou na Katedre trestného práva, kriminológie a kriminalistiky.

V roku 2009 jej vyšla vysokoškolská učebnica *Dokazovanie a jednotlivé dôkazné prostriedky v trestnom procese : (s praktickými príkladmi)*.

Športové pôsobenie
------------------

Súťaží v kategóriách S 7, SB 8 a SM 7.

V roku 1994 získala finálové umiestnenie na Majstrovstvách sveta vo Vallette na Malte. Na Letnej paralympiáde 1996 v Atlante získala striebornú medailu na 50 m motýlik a bronzovú medailu na 50 m voľným spôsobom. Na Majstrovstvách Európy v španielskom Badajoze získala 1. miesto v 50 metrov motýlik. Na Majstrovstvách sveta v novozélandskom Christchurch v roku 1998 3. miesto v 50 metrov motýlik.

Na Letnej paralympiáde 2000 v austrálskom Sydney získala striebro za 50 m motýlik a 200 m polohové preteky. Na Majstrovstvách Európy 2001 v Štokholme získala prvé miesto v 50 m motýlik. V rovnakej disciplíne získala 1. miesto aj na Majstrovstvách sveta 2002 v Mar Del Plata, Argentína. Na Majstrovstvách sveta IWAS, Christchurch, Nový Zéland v roku 2003 získala štyri prvenstvá: 50 m motýlik, 50 m voľným spôsobom, 100 m znak a 100 voľným spôsobom. V polohových pretekoch na 200 m získala 2. miesto. Na Letnej paralympiáde 2004 v Aténach získala 5. až 13. miesta. Na Letnej paralympiáde 2008 v Pekingu získala 5. až 9. miesta. Na Majstrovstvách sveta IPC v roku 2009 v brazílskom Rio de Janeiro získala v 25 m bazéne 4. miesto na 50 m motýlik a vytvorila zároveň európsky rekord.

V decembri 2010 získala 1. miesto v kategórii "Športovec desaťročia" telesne postihnutých športovcov konanej spolu s 10. ročníkom Ankety o najúspešnejšieho športovca a športového kolektívu Bratislavy.

Referencie
----------

1. 1 2  Slovensky paralympisky vybor. *Prokeinová Margita* [online]. spv.sk, [cit. 2018-10-07]. Dostupné online.
2. 1 2 3  HABLÁKOVÁ, Martina. Za hendikepovanú sa nepovažuje, má silu a vôľu žiť 25 hodín denne. *sme.sk* (Bratislava: Petit Press), 2005-05-24. Dostupné online [cit. 2018-10-07]. ISSN 1335-4418.
3. ↑   Margita Prokeinová plávala už v detstve. *sme.sk* (Bratislava: Petit Press), 2001-12-29. Dostupné online [cit. 2018-10-07]. ISSN 1335-4418.
4. ↑   *Register zamestnancov vysokých škôl: Margita Prokeinová (doc. JUDr. PhD.)* [online]. portalvs.sk, rev. 2018-06-30, [cit. 2018-10-07]. Dostupné online.
5. ↑   *Zamestnanci* [online]. Právnická fakulta Univerzity Komenského v Bratislave, [cit. 2018-10-07]. Dostupné online.
6. ↑   *MARC21: Dokazovanie a jednotlivé dôkazné prostriedky v trestnom procese :* [online]. Štátna vedecká knižnica v Košiciach, [cit. 2018-10-07]. Dostupné online.
7. ↑   *Úspechy z rokov 1980 – 1999* [online]. Bratislava: Plavecký klub Dolphins, [cit. 2018-10-07]. Dostupné online.
8. ↑   *Úspechy z rokov 2000 – 2009* [online]. Bratislava: Plavecký klub Dolphins, [cit. 2018-10-07]. Dostupné online.
9. ↑   *Víťazstvo si odniesli bratia Peter a Pavol Hochschornerovci* [online]. Slovenský olympijský výbor, 2000-12-09, [cit. 2018-10-07]. Dostupné online.

Autoritné údaje: * SNK: 151961
* VIAF: 231816329